title: Regulamentul de punere în aplicare (UE) nr. 485/2013 al Comisiei din 24 mai 2013 de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanțelor active clotianidin, tiametoxam și imidacloprid și de interzicere a utilizării și a vânzării semințelor tratate cu produse de protecție a plantelor care conțin aceste substanțe active  Text cu relevanță pentru SEE

text:
               25.5.2013

               RO

               Jurnalul Oficial al Uniunii Europene

               L 139/12

         REGULAMENTUL DE PUNERE ÎN APLICARE (UE) NR. 485/2013 AL COMISIEI
   din 24 mai 2013
   de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanțelor active clotianidin, tiametoxam și imidacloprid și de interzicere a utilizării și a vânzării semințelor tratate cu produse de protecție a plantelor care conțin aceste substanțe active
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special primul caz prevăzut la articolul 21 alineatul (3), articolul 49 alineatul (2) și articolul 78 alineatul (2),
   întrucât:

               (1)

               Substanțele active clotianidin, tiametoxam și imidacloprid au fost incluse în anexa I la Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (2) prin Directivele 2006/41/CE (3), 2007/6/CE (4) și 2008/116/CE (5) ale Comisiei.

               (2)

               Directiva 2010/21/UE a Comisiei (6) modifică anexa I la Directiva 91/414/CEE în ceea ce privește dispozițiile specifice referitoare la neonicotinoidele clotianidin, tiametoxam și imidacloprid.

               (3)

               Substanțele active incluse în anexa I la Directiva 91/414/CEE sunt considerate a fi aprobate în temeiul Regulamentului (CE) nr. 1107/2009 și sunt enumerate în partea A a anexei la Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (7).

               (4)

               În primăvara anului 2012 au fost publicate noi informații științifice privind efectele subletale ale neonicotinoidelor asupra albinelor. În conformitate cu articolul 21 alineatul (2) din Regulamentul (CE) nr. 1107/2009, Comisia a solicitat asistență științifică și tehnică din partea Autorității Europene pentru Siguranța Alimentară (denumită în continuare „autoritatea”) pentru a evalua aceste noi informații și pentru a revizui evaluarea riscului neonicotinoidelor în ceea ce privește impactul lor asupra albinelor.

               (5)

               Autoritatea și-a prezentat concluziile privind evaluarea riscului substanțelor clotianidin, tiametoxam și imidacloprid pentru albine la 16 ianuarie 2013 (8).

               (6)

               În cazul anumitor culturi, autoritatea a identificat existența unui risc acut ridicat pentru albine, reprezentat de produsele de protecție a plantelor care conțin substanțele active clotianidin, tiametoxam sau imidacloprid. Autoritatea a identificat, în special, riscuri acute ridicate pentru albine cauzate de expunerea la praf în cazul mai multor culturi, de consumul de reziduuri prezente în polenul și în nectarul contaminat din anumite culturi, precum și de expunerea la gutația porumbului. În plus, în cazul mai multor culturi, nu au putut fi excluse riscurile inacceptabile cauzate de efectele acute sau cronice asupra supraviețuirii și a dezvoltării coloniilor. În plus, autoritatea a identificat o serie de lacune în ceea ce privește datele existente pentru fiecare dintre culturile evaluate, în special în ceea ce privește riscul pe termen lung pentru albinele melifere cauzat de expunerea la praf, de reziduurile prezente în polen și în nectar și de expunerea la gutație.

               (7)

               Având în vedere noile cunoștințe științifice și tehnice, Comisia a considerat că există indicii conform cărora utilizările aprobate ale substanțelor clotianidin, tiametoxam și imidacloprid nu mai îndeplinesc criteriile de aprobare prevăzute la articolul 4 din Regulamentul (CE) nr. 1107/2009, ținând cont de impactul lor asupra albinelor și de faptul că riscul ridicat pentru albine nu ar putea fi exclus decât prin impunerea unor restricții suplimentare. În special, în așteptarea evaluării autorității privind utilizările foliare, Comisia a considerat că riscul pentru albine cauzat de aplicările foliare este similar cu riscul identificat de autoritate în cazul tratării semințelor și a solului, ca urmare a translocării sistemice a substanțelor active clotianidin, tiametoxam și imidacloprid în plantă.

               (8)

               Comisia a invitat autorii notificărilor să își prezinte observațiile.

               (9)

               Concluziile autorității au fost revizuite de către statele membre și Comisie în cadrul Comitetului permanent pentru lanțul alimentar și sănătatea animală și au fost finalizate la 15 martie 2013, sub forma unor acte adiționale la rapoartele de reexaminare pentru clotianidin, tiametoxam și imidacloprid.

               (10)

               Comisia a ajuns la concluzia că riscul ridicat pentru albine nu poate fi exclus decât prin impunerea unor restricții suplimentare.

               (11)

               Se confirmă faptul că substanțele active clotianidin, tiametoxam și imidacloprid trebuie considerate a fi fost aprobate în temeiul Regulamentului (CE) nr. 1107/2009. Totuși, pentru a reduce la minimum expunerea albinelor, este necesar să se limiteze utilizarea acestor substanțe active, să se prevadă măsuri specifice de reducere a riscurilor pentru a proteja albinele și să se limiteze utilizarea produselor de protecție a plantelor care conțin aceste substanțe active la utilizatorii profesioniști. În special, utilizarea produselor de protecție a plantelor care conțin clotianidin, tiametoxam sau imidacloprid pentru tratarea semințelor și a solului ar trebui interzisă în cazul culturilor care atrag albinele și al cerealelor, cu excepția utilizărilor în sere și a cerealelor de iarnă. Ar trebui interzise tratamentele foliare cu produse de protecție a plantelor care conțin clotianidin, tiametoxam sau imidacloprid în cazul culturilor care atrag albinele și al cerealelor, cu excepția utilizărilor în sere și după înflorire. Culturile recoltate înainte de înflorire nu sunt considerate a fi culturi care atrag albinele.

               (12)

               În ceea ce privește utilizările substanțelor clotianidin, tiametoxam sau imidacloprid care pot fi autorizate în temeiul prezentului regulament, este necesar să se solicite informații de confirmare suplimentare.

               (13)

               Prin urmare, Regulamentul de punere în aplicare (UE) nr. 540/2011 ar trebui modificat în consecință.

               (14)

               S-a constatat că, pentru albine, riscurile provenite de la semințele tratate sunt cauzate în special de expunerea la praf în cazul mai multor culturi, de consumul de reziduuri prezente în polenul și în nectarul contaminat din anumite culturi, precum și de expunerea la gutația porumbului. Luând în considerare aceste riscuri legate de utilizarea semințelor tratate, utilizarea și introducerea pe piață a semințelor tratate cu produse de protecție a plantelor care conțin clotianidin, tiametoxam sau imidacloprid ar trebui interzisă în cazul semințelor provenite de la culturi care atrag albinele și al semințelor de cereale, cu excepția cerealelor de iarnă și a semințelor utilizate în sere.

               (15)

               Statelor membre ar trebui să li se acorde timp pentru a retrage autorizațiile pentru produsele de protecție a plantelor care conțin clotianidin, tiametoxam sau imidacloprid.

               (16)

               În cazul produselor de protecție a plantelor care conțin clotianidin, tiametoxam sau imidacloprid, dacă statele membre acordă o perioadă de grație în conformitate cu articolul 46 din Regulamentul (CE) nr. 1107/2009, această perioadă ar trebui să expire cel târziu la 30 noiembrie 2013. În termen de doi ani de la data intrării în vigoare a prezentului regulament, Comisia va iniția, fără întârzieri nejustificate, o revizuire a noilor informații științifice pe care le-a primit.

               (17)

               Articolul 36 alineatul (3) din Regulamentul (CE) nr. 1107/2009 prevede că statele membre pot, în anumite condiții, să impună măsuri suplimentare de diminuare a riscurilor sau restricții la introducerea pe piață sau la utilizarea produselor de protecție a plantelor care conțin clotianidin, tiametoxam sau imidacloprid. În ceea ce privește introducerea pe piață și utilizarea semințelor tratate cu produse de protecție a plantelor care conțin clotianidin, tiametoxam sau imidacloprid, Regulamentul (CE) nr. 1107/2009 prevede posibilitatea ca statele membre să adopte măsuri de urgență în conformitate cu articolul 71 din regulamentul respectiv.

               (18)

               Interzicerea introducerii pe piață a semințelor tratate ar trebui să se aplice doar cu începere de la 1 decembrie 2013, pentru a acorda o perioadă de tranziție suficientă. Măsurile de protecție provizorii la nivel național deja adoptate în temeiul articolului 71 din Regulamentul (CE) nr. 1107/2009 pot fi menținute până la data menționată mai sus, în conformitate cu articolul 71 alineatul (3) din regulamentul respectiv.

               (19)

               Semințele tratate cu produse de protecție a plantelor care conțin clotianidin, tiametoxam sau imidacloprid și care fac obiectul restricțiilor menționate la articolul 1 din prezentul regulament pot fi utilizate pentru experimente sau teste în scopuri legate de cercetare sau dezvoltare, în conformitate cu articolul 54 din Regulamentul (CE) nr. 1107/2009.

               (20)

               Comitetul permanent pentru lanțul alimentar și sănătatea animală nu a emis un aviz. S-a considerat necesar un act de punere în aplicare, iar președintele a prezentat proiectul actului de punere în aplicare comitetului de apel în vederea unor deliberări suplimentare. Comitetul de apel nu a emis un aviz,

         ADOPTĂ PREZENTUL REGULAMENT:
   Articolul 1
   Modificare a Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa I la prezentul regulament.
   Articolul 2
   Interzicerea introducerii pe piață a semințelor tratate
   Semințele culturilor enumerate în anexa II și care au fost tratate cu produse de protecție a plantelor care conțin clotianidin, tiametoxam sau imidacloprid nu sunt utilizate sau introduse pe piață, cu excepția semințelor utilizate în sere.
   Articolul 3
   Măsuri tranzitorii
   Până la 30 septembrie 2013, statele membre modifică sau retrag, atunci când este necesar, în conformitate cu Regulamentul (CE) nr. 1107/2009, autorizațiile existente pentru produsele de protecție a plantelor care conțin clotianidin, tiametoxam sau imidacloprid ca substanțe active.
   Articolul 4
   Perioada de grație
   Eventualele perioade de grație acordate de statele membre în conformitate cu articolul 46 din Regulamentul (CE) nr. 1107/2009 sunt cât mai scurte posibil și expiră cel târziu la 30 noiembrie 2013.
   Articolul 5
   Intrarea în vigoare
   Prezentul regulament intră în vigoare și se aplică începând din ziua următoare datei publicării în Jurnalul Oficial al Uniunii Europene.

   Cu toate acestea, articolul 2 se aplică de la 1 decembrie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 mai 2013.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 187, 8.7.2006, p. 24.

      (4)  JO L 43, 15.2.2007, p. 13.

      (5)  JO L 337, 16.12.2008, p. 86.

      (6)  JO L 65, 13.3.2010, p. 27.

      (7)  JO L 153, 11.6.2011, p. 1.

      (8)  Autoritatea Europeană pentru Siguranța Alimentară, Conclusion on the peer review of the pesticide risk assessment for bees for the active substance clothianidin (Concluzia evaluării inter pares a riscului pentru albine al utilizării substanței active clotianidin ca pesticid). EFSA Journal 2013; 11(1):3066. [58 p.]. doi:10.2903/j.efsa.2013.3066.

      Conclusion on the peer review of the pesticide risk assessment for bees for the active substance imidacloprid (Concluzia evaluării inter pares a riscului pentru albine al utilizării substanței active imidacloprid ca pesticid). EFSA Journal 2013; 11(1):3068. [55 pp.] doi:10.2903/j.efsa.2013.

      Conclusion on the peer review of the pesticide risk assessment for bees for the active substance thiamethoxam (Concluzia evaluării inter pares a riscului pentru albine al utilizării substanței active tiametoxam ca pesticid). EFSA Journal 2013; 11(1):3067. [68 p.]. doi:10.2903/j.efsa.2013.3067. Document disponibil online la adresa: www.efsa.europa.eu/efsajournal.htm.

      ANEXA I

         Modificări ale anexei la Regulamentului de punere în aplicare (UE) nr. 540/2011

                  1.

                  Coloana „Dispoziții specifice” rândul 121, Clotianidin, din partea A a anexei la Regulamentul de punere în aplicare (UE) nr. 540/2011 se înlocuiește cu următorul text:
                  „PARTEA A
                  Se pot autoriza numai utilizările profesionale ca insecticid.
                  Nu sunt autorizate utilizările pentru tratarea semințelor sau a solului în cazul următoarelor cereale, atunci când aceste cereale sunt semănate din ianuarie până în iunie:
                  orz, mei, ovăz, orez, secară, sorg, triticală, grâu.
                  Nu sunt autorizate tratamentele foliare în cazul următoarelor cereale:
                  orz, mei, ovăz, orez, secară, sorg, triticală, grâu.
                  Nu sunt autorizate utilizările pentru tratarea semințelor, tratarea solului sau pentru aplicarea foliară în cazul următoarelor culturi, cu excepția utilizărilor în sere și a tratamentelor foliare după înflorire:

                              lucernă (Medicago sativa)

                              migdale (Prunus amygdalus; P. communis; Amygdalus communis)

                              anason (Pimpinella anisum); badian sau anason stelat (Illicium verum); chimen (Carum Carvi); coriandru (Coriandrum sativum); chimion (Cuminum cyminum); fenicul (Foeniculum vulgare); boabe de ienupăr (Juniperus communis)

                              mere (Malus pumila; M. sylvestris; M. communis; Pyrus malus)

                              caise (Prunus armeniaca)

                              avocado (Persea americana)

                              banane (Musa sapientum; M. cavendishii; M. nana)

                              fasole (Phaseolus spp.)

                              mure (Rubus fruticosus)

                              afine (Vaccinium myrtillus); afine americane (V. corymbosum)

                              bob, măzăriche Vicia faba (Vicia faba var. major; var. equina; var. Minor)

                              hrișcă (Fagopyrum esculentum)

                              roșcove, roșcov, carub (Ceratonia siliqua)

                              semințe de ricin (Ricinus communis)

                              cireșe (Prunus avium)

                              castane (Castanea spp.)

                              năut (Cicer arietinum)

                              ardei iute (Capsicum frutescens; C. annuum); enibahar, piper de Jamaica (Pimenta officinalis)

                              trifoi (Trifolium spp.)

                              cafea (Coffea spp. arabica, robusta, liberica)

                              bumbac (Gossypium spp.)

                              fasoliță (Vigna unguiculata)

                              merișoare (Vaccinium macrocarpon); Vaccinum oxycoccus

                              castraveți (Cucumis sativus)

                              coacăze negre (Ribes nigrum); coacăze roșii și albe (R. rubrum)

                              curmale (Phoenix dactylifera)

                              boabe de soc (Sambucus nigra)

                              agrișe (Ribes uva-crispa)

                              grepfrut (C. paradisi)

                              struguri (Vitis vinifera)

                              arahide (Arachis hypogea)

                              alune (Corylus avellana)

                              cânepă (Cannabis sativa)

                              trandafir japonez (Rosa rugosa)

                              kiwi (Actinidia chinensis)

                              leguminoase: ghizdei mărunt (Lotus corniculatus); lespedeza (Lespedeza spp.); kudzu (Pueraria lobata); sesbania (Sesbania spp.); sparcetă (Onobrychis sativa); sparceta spaniolă (Hedysarum coronarium)

                              lămâi și lămâi verzi (Citrus limon); lămâie acră (C. aurantiifolia); lămâie dulce (C. limetta)

                              linte (Lens esculenta; Ervum lens)

                              semințe de in (Linum usitatissimum)

                              lupin (Lupinus spp.)

                              porumb (Zea mays)

                              semințe de pepene (Cucumis melo)

                              semințe de muștar: muștar alb (Brassica alba; B. hirta; Sinapis alba); muștar negru (Brassica nigra; Sinapis nigra);

                              bame (Abelmoschus esculentus); gumbo (Hibiscus esculentus)

                              măsline (Olea europaea)

                              portocale, portocale dulci (Citrus sinensis); portocale amare (C. aurantium)

                              piersici și nectarine (Prunus persica; Amygdalus persica; Persica laevis)

                              pere (Pyrus communis)

                              mazăre, mazăre pentru consum (Pisum sativum); mazăre furajeră (P. arvense)

                              izmă (Mentha spp.: M. piperita)

                              kaki (Diospyros kaki: D. virginiana)

                              fistic (Pistacia vera)

                              prune și porumbe, renglotă, corcodușă, goldan (Prunus domestica); porumbar (P. spinosa)

                              semințe de mac (Papaver somniferum)

                              dovleci, dovleci turcești, tărtăcuțe și dovlecei (Cucurbita spp.)

                              piretru (Chrysanthemum cinerariifolium)

                              gutui (Cydonia oblonga; C. vulgaris; C. japonica)

                              rapiță (Brassica napus var. oleifera)

                              zmeură (Rubus idaeus)

                              semințe de șofrănaș (Carthamus tinctorius)

                              seradelă (Ornithopus sativus)

                              semințe de susan (Sesamum indicum)

                              soia (Glycine soja)

                              mirodenii: frunze de dafin (Laurus nobilis); semințe de mărar (Anethum graveolens); semințe de schinduf (Trigonella foenumgraecum); șofran (Crocus sativus); cimbru (Thymus vulgaris); curcumă (Curcuma longa)

                              căpșuni (Fragaria spp.)

                              semințe de floarea-soarelui (Helianthus annuus)

                              tangerine (Citrus tangerina); mandarine (Citrus reticulata); clementine (C. unshiu)

                              napi și navetă (Brassica rapa var. rapifera și oleifera spp.)

                              măzăriche de primăvară/măzăriche comună (Vicia sativa)

                              luceafăr (Scorzonera hispanica)

                              nuci (Jugland spp.: J. regia)

                              pepeni verzi (Citrullus vulgaris)

                              plante ornamentale care înfloresc în anul tratării.

                        PARTEA B
                  În vederea punerii în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se va ține seama de concluziile raportului de reexaminare privind clotianidinul, în special de apendicele I și II, în versiunea definitivă elaborată de Comitetul permanent pentru lanțul alimentar și sănătatea animală la 27 ianuarie 2006, precum și de concluziile actului adițional la raportul de reexaminare privind clotianidinul, în versiunea definitivă elaborată de Comitetul permanent pentru lanțul alimentar și sănătatea animală la 15 martie 2013.
                  În cadrul acestei evaluări generale, statele membre trebuie să acorde o atenție deosebită:

                              —

                              protejării apelor subterane, atunci când substanța activă este utilizată în regiuni vulnerabile din punct de vedere al solului și/sau al condițiilor climatice;

                              —

                              riscurilor pentru păsări și mamifere granivore atunci când substanța se utilizează la tratarea semințelor.

                        Statele membre se asigură că:

                              —

                              învelirea semințelor se efectuează doar în unitățile profesioniste de tratare a semințelor. Unitățile respective trebuie să aplice cele mai bune tehnici disponibile, pentru a se asigura că emisia de praf în timpul aplicării asupra semințelor, depozitării și transportului poate fi redusă la minimum;

                              —

                              se utilizează un echipament de însămânțare adecvat, care să asigure un grad înalt de încorporare în sol și o reducere la minimum a pierderilor și a emisiilor de praf;

                              —

                              condițiile de autorizare includ, dacă este necesar, măsuri de reducere a riscurilor pentru a proteja albinele;

                              —

                              sunt inițiate programe de monitorizare pentru a verifica expunerea efectivă a albinelor la clotianidin în zone utilizate în mod intensiv de albinele culegătoare sau de apicultori, după caz.

                        Condițiile de utilizare includ, după caz, măsuri de reducere a riscurilor.
                  Autorul notificării prezintă informații de confirmare privind:

                              (a)

                              riscul pentru polenizatori, alții decât albinele melifere;

                              (b)

                              riscul pentru albinele melifere care culeg nectar sau polen în culturile succesive;

                              (c)

                              absorbția potențială prin rădăcini în buruienile înflorite;

                              (d)

                              riscul pentru albinele melifere care culeg nectarul produs de insecte;

                              (e)

                              expunerea potențială la gutație și riscul acut și pe termen lung pentru supraviețuirea și dezvoltarea coloniilor, precum și privind riscul pentru larvele de albine cauzat de o astfel de expunere;

                              (f)

                              expunerea potențială la dispersarea prafului în urma semănării și riscul acut și pe termen lung pentru supraviețuirea și dezvoltarea coloniilor, precum și privind riscul pentru larvele de albine cauzat de o astfel de expunere;

                              (g)

                              riscul acut și pe termen lung pentru supraviețuirea și dezvoltarea coloniilor și riscul pentru larvele de albine melifere cauzat de ingestia de polen și de nectar contaminat.

                        Autorul notificării prezintă aceste informații Comisiei, statelor membre și autorității până la 31 decembrie 2014.”

                  2.

                  Coloana „Dispoziții specifice” rândul 140, Tiametoxam, din partea A a anexei la Regulamentul de punere în aplicare (UE) nr. 540/2011 se înlocuiește cu următorul text:
                  „PARTEA A
                  Se pot autoriza numai utilizările profesionale ca insecticid.
                  Nu sunt autorizate utilizările pentru tratarea semințelor sau a solului în cazul următoarelor cereale, atunci când aceste cereale sunt semănate din ianuarie până în iunie:
                  orz, mei, ovăz, orez, secară, sorg, triticală, grâu.
                  Nu sunt autorizate tratamentele foliare în cazul următoarelor cereale:
                  orz, mei, ovăz, orez, secară, sorg, triticală, grâu.
                  Nu sunt autorizate utilizările pentru tratarea semințelor, tratarea solului sau pentru aplicarea foliară în cazul următoarelor culturi, cu excepția utilizărilor în sere și a tratamentului foliar după înflorire:

                              lucernă (Medicago sativa)

                              migdale (Prunus amygdalus; P. communis; Amygdalus communis)

                              anason (Pimpinella anisum); badian sau anason stelat (Illicium verum); chimen (Carum Carvi); coriandru (Coriandrum sativum); chimion (Cuminum cyminum); fenicul (Foeniculum vulgare); boabe de ienupăr (Juniperus communis)

                              mere (Malus pumila; M. sylvestris; M. communis; Pyrus malus)

                              caise (Prunus armeniaca)

                              avocado (Persea americana)

                              banane (Musa sapientum; M. cavendishii; M. nana)

                              fasole (Phaseolus spp.)

                              mure (Rubus fruticosus)

                              afine (Vaccinium myrtillus); afine americane (V. corymbosum)

                              bob, măzăriche Vicia faba (Vicia faba var. major; var. equina; var. Minor)

                              hrișcă (Fagopyrum esculentum)

                              roșcove, roșcov, carub (Ceratonia siliqua)

                              semințe de ricin (Ricinus communis)

                              cireșe (Prunus avium)

                              castane (Castanea spp.)

                              năut (Cicer arietinum)

                              ardei iute (Capsicum frutescens; C. annuum); enibahar, piper de Jamaica (Pimenta officinalis)

                              trifoi (Trifolium spp.)

                              cafea (Coffea spp. arabica, robusta, liberica)

                              bumbac (Gossypium spp.)

                              fasoliță (Vigna unguiculata)

                              merișoare (Vaccinium macrocarpon); Vaccinum oxycoccus

                              castraveți (Cucumis sativus)

                              coacăze negre (Ribes nigrum); coacăze roșii și albe (R. rubrum)

                              curmale (Phoenix dactylifera)

                              boabe de soc (Sambucus nigra)

                              agrișe (Ribes uva-crispa)

                              grepfrut (C. paradisi)

                              struguri (Vitis vinifera)

                              arahide (Arachis hypogea)

                              alune (Corylus avellana)

                              cânepă (Cannabis sativa)

                              trandafir japonez (Rosa rugosa)

                              kiwi (Actinidia chinensis)

                              leguminoase: ghizdei mărunt (Lotus corniculatus); lespedeza (Lespedeza spp.); kudzu (Pueraria lobata); sesbania (Sesbania spp.); sparcetă (Onobrychis sativa); sparceta spaniolă (Hedysarum coronarium)

                              lămâi și lămâi verzi (Citrus limon); lămâie acră (C. aurantiifolia); lămâie dulce (C. limetta)

                              linte (Lens esculenta; Ervum lens)

                              semințe de in (Linum usitatissimum)

                              lupin (Lupinus spp.)

                              porumb (Zea mays)

                              semințe de pepene (Cucumis melo)

                              semințe de muștar: muștar alb (Brassica alba; B. hirta; Sinapis alba); muștar negru (Brassica nigra; Sinapis nigra)

                              bame (Abelmoschus esculentus); gumbo (Hibiscus esculentus)

                              măsline (Olea europaea)

                              portocale, portocale dulci (Citrus sinensis); portocale amare (C. aurantium)

                              piersici și nectarine (Prunus persica; Amygdalus persica; Persica laevis)

                              pere (Pyrus communis)

                              mazăre, mazăre pentru consum (Pisum sativum); mazăre furajeră (P. arvense)

                              izmă (Mentha spp.: M. piperita)

                              kaki (Diospyros kaki: D. virginiana)

                              fistic (Pistacia vera)

                              prune și porumbe, renglotă, corcodușă, goldan (Prunus domestica); porumbar (P. spinosa)

                              semințe de mac (Papaver somniferum)

                              dovleci, dovleci turcești, tărtăcuțe și dovlecei (Cucurbita spp.)

                              piretru (Chrysanthemum cinerariifolium)

                              gutui (Cydonia oblonga; C. vulgaris; C. japonica)

                              rapiță (Brassica napus var. oleifera)

                              zmeură (Rubus idaeus)

                              semințe de șofrănaș (Carthamus tinctorius)

                              seradelă (Ornithopus sativus)

                              semințe de susan (Sesamum indicum)

                              soia (Glycine soja)

                              mirodenii: frunze de dafin (Laurus nobilis); semințe de mărar (Anethum graveolens); semințe de schinduf (Trigonella foenumgraecum); șofran (Crocus sativus); cimbru (Thymus vulgaris); curcumă (Curcuma longa)

                              căpșuni (Fragaria spp.)

                              semințe de floarea-soarelui (Helianthus annuus)

                              tangerine (Citrus tangerina); mandarine (Citrus reticulata); clementine (C. unshiu)

                              napi și navetă (Brassica rapa var. rapifera și oleifera spp.)

                              măzăriche de primăvară/măzăriche comună (Vicia sativa)

                              luceafăr (Scorzonera hispanica)

                              nuci (Jugland spp.: J. regia)

                              pepeni verzi (Citrullus vulgaris)

                              plante ornamentale care înfloresc în anul tratării.

                        PARTEA B
                  În vederea punerii în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se va ține seama de concluziile raportului de reexaminare privind tiametoxamul, în special de apendicele I și II, în versiunea definitivă elaborată de Comitetul permanent pentru lanțul alimentar și sănătatea animală la 14 iulie 2006, precum și de concluziile actului adițional la raportul de reexaminare privind tiametoxamul, în versiunea definitivă elaborată de Comitetul permanent pentru lanțul alimentar și sănătatea animală la 15 martie 2013.
                  În cursul evaluării generale, statele membre trebuie să acorde o atenție deosebită următoarelor aspecte:

                              —

                              potențialei contaminări a apei subterane, în special cu substanța activă și metaboliții săi NOA 459602, SYN 501406 și CGA 322704, atunci când substanța activă se aplică în regiunile cu sol și/sau condiții climatice vulnerabile;

                              —

                              protecției organismelor acvatice;

                              —

                              riscului pe termen lung pentru animalele erbivore în cazul în care substanța este utilizată pentru tratarea semințelor.

                        Statele membre se asigură că:

                              —

                              învelirea semințelor se efectuează doar în unitățile profesioniste de tratare a semințelor. Unitățile respective trebuie să aplice cele mai bune tehnici disponibile, pentru a se asigura că emisia de praf în timpul aplicării asupra semințelor, depozitării și transportului poate fi redusă la minimum;

                              —

                              se utilizează un echipament de însămânțare adecvat, care să asigure un grad înalt de încorporare în sol și o reducere la minimum a pierderilor și a emisiilor de praf;

                              —

                              condițiile de autorizare includ, dacă este necesar, măsuri de reducere a riscurilor pentru a proteja albinele;

                              —

                              sunt inițiate programe de monitorizare pentru a verifica expunerea efectivă a albinelor la tiametoxam în zone utilizate în mod intensiv de albinele culegătoare sau de apicultori, după caz.

                        Condițiile de utilizare includ, după caz, măsuri de reducere a riscurilor.
                  Autorul notificării prezintă informații de confirmare privind:

                              (a)

                              riscul pentru polenizatori, alții decât albinele melifere;

                              (b)

                              riscul pentru albinele melifere care culeg nectar sau polen în culturile succesive;

                              (c)

                              absorbția potențială prin rădăcini în buruienile înflorite;

                              (d)

                              riscul pentru albinele melifere care culeg nectarul produs de insecte;

                              (e)

                              expunerea potențială la gutație și riscul acut și pe termen lung pentru supraviețuirea și dezvoltarea coloniilor, precum și privind riscul pentru larvele de albine cauzat de o astfel de expunere;

                              (f)

                              expunerea potențială la dispersarea prafului în urma semănării și riscul acut și pe termen lung pentru supraviețuirea și dezvoltarea coloniilor, precum și privind riscul pentru larvele de albine cauzat de o astfel de expunere;

                              (g)

                              riscul acut și pe termen lung pentru supraviețuirea și dezvoltarea coloniilor și riscul pentru larvele de albine melifere cauzat de ingestia de polen și de nectar contaminat.

                        Autorul notificării prezintă aceste informații Comisiei, statelor membre și autorității până la 31 decembrie 2014.”

                  3.

                  Coloana „Dispoziții specifice” rândul 216, Imidacloprid, din partea A a anexei la Regulamentul de punere în aplicare (UE) nr. 540/2011 se înlocuiește cu următorul text:
                  „PARTEA A
                  Se pot autoriza numai utilizările profesionale ca insecticid.
                  Nu sunt autorizate utilizările pentru tratarea semințelor sau a solului în cazul următoarelor cereale, atunci când aceste cereale sunt semănate din ianuarie până în iunie:
                  orz, mei, ovăz, orez, secară, sorg, triticală, grâu.
                  Nu sunt autorizate tratamentele foliare în cazul următoarelor cereale:
                  orz, mei, ovăz, orez, secară, sorg, triticală, grâu.
                  Nu sunt autorizate utilizările pentru tratarea semințelor, tratarea solului sau pentru aplicarea foliară în cazul următoarelor culturi, cu excepția utilizărilor în sere și a tratamentului foliar după înflorire:

                              lucernă (Medicago sativa)

                              migdale (Prunus amygdalus; P. communis; Amygdalus communis)

                              anason (Pimpinella anisum); badian sau anason stelat (Illicium verum); chimen (Carum Carvi); coriandru (Coriandrum sativum); chimion (Cuminum cyminum); fenicul (Foeniculum vulgare); boabe de ienupăr (Juniperus communis)

                              mere (Malus pumila; M. sylvestris; M. communis; Pyrus malus)

                              caise (Prunus armeniaca)

                              avocado (Persea americana)

                              banane (Musa sapientum; M. cavendishii; M. nana)

                              fasole (Phaseolus spp.)

                              mure (Rubus fruticosus)

                              afine (Vaccinium myrtillus); afine americane (V. corymbosum)

                              bob, măzăriche Vicia faba (Vicia faba var. major; var. equina; var. Minor)

                              hrișcă (Fagopyrum esculentum)

                              roșcove, roșcov, carub (Ceratonia siliqua)

                              semințe de ricin (Ricinus communis)

                              cireșe (Prunus avium)

                              castane (Castanea spp.)

                              năut (Cicer arietinum)

                              ardei iute (Capsicum frutescens; C. annuum); enibahar, piper de Jamaica (Pimenta officinalis)

                              trifoi (Trifolium spp.)

                              cafea (Coffea spp. arabica, robusta, liberica)

                              bumbac (Gossypium spp.)

                              fasoliță (Vigna unguiculata)

                              merișoare (Vaccinium macrocarpon); Vaccinum oxycoccus

                              castraveți (Cucumis sativus)

                              coacăze negre (Ribes nigrum); coacăze roșii și albe (R. rubrum)

                              curmale (Phoenix dactylifera)

                              boabe de soc (Sambucus nigra)

                              agrișe (Ribes uva-crispa)

                              grepfrut (C. paradisi)

                              struguri (Vitis vinifera)

                              arahide (Arachis hypogea)

                              alune (Corylus avellana)

                              cânepă (Cannabis sativa)

                              trandafir japonez (Rosa rugosa)

                              kiwi (Actinidia chinensis)

                              leguminoase: ghizdei mărunt (Lotus corniculatus); lespedeza (Lespedeza spp.); kudzu (Pueraria lobata); sesbania (Sesbania spp.); sparcetă (Onobrychis sativa); sparceta spaniolă (Hedysarum coronarium)

                              lămâi și lămâi verzi (Citrus limon); lămâie acră (C. aurantiifolia); lămâie dulce (C. limetta)

                              linte (Lens esculenta; Ervum lens)

                              semințe de in (Linum usitatissimum)

                              lupin (Lupinus spp.)

                              porumb (Zea mays)

                              semințe de pepene (Cucumis melo)

                              semințe de muștar: muștar alb (Brassica alba; B. hirta; Sinapis alba); muștar negru (Brassica nigra; Sinapis nigra);

                              bame (Abelmoschus esculentus); gumbo (Hibiscus esculentus)

                              măsline (Olea europaea)

                              portocale, portocale dulci (Citrus sinensis); portocale amare (C. aurantium)

                              piersici și nectarine (Prunus persica; Amygdalus persica; Persica laevis)

                              pere (Pyrus communis)

                              mazăre, mazăre pentru consum (Pisum sativum); mazăre furajeră (P. arvense)

                              izmă (Mentha spp.: M. piperita)

                              kaki (Diospyros kaki: D. virginiana)

                              fistic (Pistacia vera)

                              prune și porumbe, renglotă, corcodușă, goldan (Prunus domestica); porumbar (P. spinosa)

                              semințe de mac (Papaver somniferum)

                              dovleci, dovleci turcești, tărtăcuțe și dovlecei (Cucurbita spp.)

                              piretru (Chrysanthemum cinerariifolium)

                              gutui (Cydonia oblonga; C. vulgaris; C. japonica)

                              rapiță (Brassica napus var. oleifera)

                              zmeură (Rubus idaeus)

                              semințe de șofrănaș (Carthamus tinctorius)

                              seradelă (Ornithopus sativus)

                              semințe de susan (Sesamum indicum)

                              soia (Glycine soja)

                              mirodenii: frunze de dafin (Laurus nobilis); semințe de mărar (Anethum graveolens); semințe de schinduf (Trigonella foenumgraecum); șofran (Crocus sativus); cimbru (Thymus vulgaris); curcumă (Curcuma longa)

                              căpșuni (Fragaria spp.)

                              semințe de floarea-soarelui (Helianthus annuus)

                              tangerine (Citrus tangerina); mandarine (Citrus reticulata); clementine (C. unshiu)

                              napi și navetă (Brassica rapa var. rapifera și oleifera spp.)

                              măzăriche de primăvară/măzăriche comună (Vicia sativa)

                              luceafăr (Scorzonera hispanica)

                              nuci (Jugland spp.: J. regia)

                              pepeni verzi (Citrullus vulgaris)

                              plante ornamentale care înfloresc în anul tratării.

                        PARTEA B
                  Cu ocazia evaluării cererilor de autorizare a produselor de protecție a plantelor care conțin imidacloprid, statele membre acordă o atenție deosebită criteriilor prevăzute la articolul 4 alineatul (3) din Regulamentul (CE) nr. 1107/2009 și se asigură că obțin toate datele și informațiile necesare înainte de acordarea unei astfel de autorizații.
                  În vederea punerii în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se va ține seama de concluziile raportului de reexaminare privind imidaclopridul, în special de apendicele I și II, în versiunea definitivă elaborată de Comitetul permanent pentru lanțul alimentar și sănătatea animală la 26 septembrie 2008, precum și de concluziile actului adițional la raportul de reexaminare privind imidaclopridul, în versiunea definitivă elaborată de Comitetul permanent pentru lanțul alimentar și sănătatea animală la 15 martie 2013.
                  În cursul evaluării generale, statele membre trebuie să acorde o atenție deosebită următoarelor aspecte:

                              —

                              siguranței operatorilor și a lucrătorilor și să se asigure că în condițiile de utilizare este prevăzută folosirea echipamentelor de protecție individuală corespunzătoare;

                              —

                              impactului asupra organismelor acvatice, a artropodelor nevizate, a râmelor și a altor macroorganisme din sol și trebuie să se asigure că în condițiile de autorizare sunt incluse măsuri de reducere a riscurilor, după caz.

                        Statele membre se asigură că:

                              —

                              învelirea semințelor se efectuează doar în unitățile profesioniste de tratare a semințelor. Unitățile respective trebuie să aplice cele mai bune tehnici disponibile, pentru a se asigura că emisia de praf în timpul aplicării asupra semințelor, depozitării și transportului poate fi redusă la minimum;

                              —

                              se utilizează un echipament de însămânțare adecvat, care să asigure un grad înalt de încorporare în sol și o reducere la minimum a pierderilor și a emisiilor de praf;

                              —

                              condițiile de autorizare includ, dacă este necesar, măsuri de reducere a riscurilor pentru a proteja albinele;

                              —

                              sunt inițiate programe de monitorizare pentru a verifica expunerea efectivă a albinelor la imidacloprid în zone utilizate în mod intensiv de albinele culegătoare sau de apicultori, după caz.

                        Condițiile de utilizare includ, după caz, măsuri de reducere a riscurilor.
                  Autorul notificării prezintă informații de confirmare privind:

                              (a)

                              riscul pentru polenizatori, alții decât albinele melifere;

                              (b)

                              riscul pentru albinele melifere care culeg nectar sau polen în culturile succesive;

                              (c)

                              absorbția potențială prin rădăcini în buruienile înflorite;

                              (d)

                              riscul pentru albinele melifere care culeg nectarul produs de insecte;

                              (e)

                              expunerea potențială la gutație și riscul acut și pe termen lung pentru supraviețuirea și dezvoltarea coloniilor, precum și privind riscul pentru larvele de albine cauzat de o astfel de expunere;

                              (f)

                              expunerea potențială la dispersarea prafului în urma semănării și riscul acut și pe termen lung pentru supraviețuirea și dezvoltarea coloniilor, precum și privind riscul pentru larvele de albine cauzat de o astfel de expunere;

                              (g)

                              riscul acut și pe termen lung pentru supraviețuirea și dezvoltarea coloniilor și riscul pentru larvele de albine melifere cauzat de ingestia de polen și de nectar contaminat.

                        Autorul notificării prezintă aceste informații Comisiei, statelor membre și autorității până la 31 decembrie 2014.”

      ANEXA II

         Lista semințelor menționate la articolul 2

      Semințele tratate cu produse de protecție a plantelor care conțin clotianidin, tiametoxam și imidacloprid, a căror utilizare și introducere pe piață este interzisă:

                  orz, mei, ovăz, orez, secară, sorg, triticală, grâu, atunci când aceste cereale sunt semănate din ianuarie până în iunie

                  lucernă (Medicago sativa)

                  anason (Pimpinella anisum); badian sau anason stelat (Illicium verum); chimen (Carum Carvi); coriandru (Coriandrum sativum); chimion (Cuminum cyminum); fenicul (Foeniculum vulgare); boabe de ienupăr (Juniperus communis)

                  fasole (Phaseolus spp.)

                  bob, măzăriche Vicia faba (Vicia faba var. major; var. equina; var. Minor)

                  hrișcă (Fagopyrum esculentum)

                  semințe de ricin (Ricinus communis)

                  năut (Cicer arietinum)

                  ardei iute (Capsicum frutescens; C. annuum); enibahar, piper de Jamaica (Pimenta officinalis)

                  trifoi (Trifolium spp.); cafea (Coffea spp. arabica, robusta, liberica)

                  bumbac (Gossypium spp.)

                  fasoliță (Vigna unguiculata)

                  castraveți (Cucumis sativus)

                  arahide (Arachis hypogaea)

                  cânepă (Cannabis sativa)

                  leguminoase: ghizdei mărunt (Lotus corniculatus); lespedeza (Lespedeza spp.); kudzu (Pueraria lobata); sesbania (Sesbania spp.); sparcetă (Onobrychis sativa); sparceta spaniolă (Hedysarum coronarium)

                  linte (Lens esculenta; Ervum lens)

                  semințe de in (Linum usitatissimum)

                  lupin (Lupinus spp.)

                  porumb (Zea mays)

                  semințe de pepene (Cucumis melo)

                  semințe de muștar: muștar alb (Brassica alba; B. hirta; Sinapis alba); muștar negru (Brassica nigra; Sinapis nigra)

                  bame (Abelmoschus esculentus); gombo (Hibiscus esculentus)

                  mazăre, mazăre pentru consum (Pisum sativum); mazăre furajeră (P. arvense)

                  izmă (Mentha spp.: M. piperita)

                  semințe de mac (Papaver somniferum)

                  dovleci, dovleci turcești, tărtăcuțe și dovlecei (Cucurbita spp.)

                  piretru (Chrysanthemum cinerariifolium)

                  rapiță (Brassica napus var. oleifera)

                  semințe de șofrănaș (Carthamus tinctorius)

                  semințe de susan (Sesamum indicum)

                  soia (Glycine soja)

                  mirodenii: frunze de dafin (Laurus nobilis); semințe de mărar (Anethum graveolens); semințe de schinduf (Trigonella foenumgraecum); șofran (Crocus sativus); cimbru (Thymus vulgaris); curcumă (Curcuma longa)

                  căpșuni (Fragaria spp.)

                  semințe de floarea-soarelui (Helianthus annuus)

                  napi și navetă (Brassica rapa var. rapifera și oleifera spp.)

                  măzăriche de primăvară/măzăriche comună (Vicia sativa)

                  pepeni verzi (Citrullus vulgaris)

                  plante ornamentale care înfloresc în anul tratării.


title: Regulamentul de punere în aplicare (UE) nr. 151/2014 al Comisiei din 18 februarie 2014 de autorizare a substanței active S-acid abscisic, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei  Text cu relevanță pentru SEE

text:
               19.2.2014

               RO

               Jurnalul Oficial al Uniunii Europene

               L 48/1

      REGULAMENTUL DE PUNERE ÎN APLICARE (UE) NR. 151/2014 AL COMISIEI

   din 18 februarie 2014
   de autorizare a substanței active S-acid abscisic, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) și articolul 78 alineatul (2),
   întrucât:

               (1)

               În conformitate cu articolul 80 alineatul (1) litera (a) din Regulamentul (CE) nr. 1107/2009, Directiva 91/414/CEE a Consiliului (2) se aplică, în ceea ce privește procedura și condițiile de autorizare, substanțelor active pentru care s-a adoptat o decizie în conformitate cu articolul 6 alineatul (3) din directiva respectivă înainte de 14 iunie 2011. Pentru substanța S-acid abscisic, condițiile de la articolul 80 alineatul (1) litera (a) din Regulamentul (CE) nr. 1107/2009 sunt îndeplinite prin Decizia de punere în aplicare 2011/253/UE a Comisiei (3).

               (2)

               În conformitate cu articolul 6 alineatul (2) din Directiva 91/414/CEE, la 9 decembrie 2010, Țările de Jos au primit din partea Sumitomo Chemical Agro Europe SAS o cerere de includere a substanței active S-acid abscisic în anexa I la Directiva 91/414/CEE. Decizia de punere în aplicare 2011/253/UE a confirmat faptul că dosarul este „complet”, în sensul că se poate considera că îndeplinește, în principiu, cerințele privind datele și informațiile prevăzute în anexele II și III la Directiva 91/414/CEE.

               (3)

               Efectele acestei substanțe active asupra sănătății umane și animale și asupra mediului au fost evaluate, în conformitate cu dispozițiile articolului 6 alineatele (2) și (4) din Directiva 91/414/CEE, pentru utilizările propuse de solicitant. La data de 21 mai 2012, statul membru raportor desemnat a transmis un proiect de raport de evaluare.

               (4)

               Proiectul de raport de evaluare a fost examinat de statele membre și de Autoritatea Europeană pentru Siguranța Alimentară (denumită în continuare „autoritatea”). La 23 iulie 2013, autoritatea a prezentat Comisiei concluzia (4) sa cu privire la evaluarea riscului utilizării ca pesticid a substanței active S-acid abscisic. Proiectul de raport de evaluare și concluzia autorității au fost examinate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la data de 13 decembrie 2013, sub forma raportului de examinare al Comisiei privind substanța S-acid abscisic.

               (5)

               Din diversele examinări efectuate reiese că este de așteptat ca produsele de protecție a plantelor care conțin S-acid abscisic să îndeplinească, în general, cerințele prevăzute la articolul 5 alineatul (1) literele (a) și (b) și la articolul 5 alineatul (3) din Directiva 91/414/CEE, în special în ceea ce privește utilizările examinate și detaliate în raportul de examinare al Comisiei. Prin urmare, este adecvat ca substanța S-acid abscisic să fie autorizată.

               (6)

               Cu toate acestea, în conformitate cu articolul 13 alineatul (2) coroborat cu articolul 6 din Regulamentul (CE) nr. 1107/2009 și având în vedere datele științifice și tehnice actuale, este necesară includerea anumitor condiții și restricții.

               (7)

               Ar trebui prevăzută o perioadă rezonabilă de timp înainte de autorizare pentru a permite statelor membre și părților interesate să se pregătească în scopul îndeplinirii noilor cerințe care decurg din autorizarea menționată.

               (8)

               Fără a aduce atingere obligațiilor prevăzute în Regulamentul (CE) nr. 1107/2009 ca urmare a autorizării, ținând seama de situația specifică creată de trecerea de la Directiva 91/414/CEE la Regulamentul (CE) nr. 1107/2009, ar trebui, cu toate acestea, să se aplice următoarele dispoziții. Statelor membre ar trebui să li se acorde o perioadă de șase luni de la autorizare pentru a reexamina autorizațiile pentru produsele de protecție a plantelor care conțin S-acid abscisic. După caz, statele membre ar trebui să modifice, să înlocuiască sau să retragă autorizațiile. Prin derogare de la termenul menționat anterior, ar trebui acordată o perioadă mai lungă pentru transmiterea și evaluarea dosarului complet menționat în anexa III la Directiva 91/414/CEE, pentru fiecare produs de protecție a plantelor și pentru fiecare utilizare preconizată, în conformitate cu principiile uniforme.

               (9)

               Experiența dobândită ca urmare a includerii în anexa I la Directiva 91/414/CEE a substanțelor active evaluate în cadrul Regulamentului (CEE) nr. 3600/92 al Comisiei (5) a arătat că pot apărea dificultăți în interpretarea obligațiilor titularilor autorizațiilor existente în ceea ce privește accesul la informații. Prin urmare, pentru a se evita noi dificultăți, este necesar să se clarifice obligațiile statelor membre, în special aceea de a verifica că titularul unei autorizații poate dovedi că are acces la un dosar care respectă cerințele din anexa II la directiva respectivă. Totuși, această clarificare nu impune nicio altă nouă obligație statelor membre sau titularilor de autorizații în raport cu directivele adoptate până în prezent de modificare a anexei I la directiva menționată anterior sau cu regulamentele de autorizare a substanțelor active.

               (10)

               În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei (6) ar trebui modificată în consecință.

               (11)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Autorizarea substanței active
   Substanța activă S-acid abscisic, astfel cum se specifică în anexa I, este autorizată sub rezerva îndeplinirii condițiilor prevăzute în anexa respectivă.
   Articolul 2
   Reevaluarea produselor de protecție a plantelor
   (1)   În conformitate cu Regulamentul (CE) nr. 1107/2009, în cazul în care este necesar, statele membre modifică sau retrag autorizațiile existente pentru produsele de protecție a plantelor care conțin substanța S-acid abscisic ca substanță activă până la 31 decembrie 2014.
   Până la data menționată, statele membre verifică în special dacă sunt respectate condițiile din anexa I la prezentul regulament, cu excepția celor menționate în coloana privind dispozițiile specifice din anexa respectivă, precum și dacă titularul autorizației deține sau are acces la un dosar care îndeplinește cerințele din anexa II la Directiva 91/414/CEE în conformitate cu condițiile de la articolul 13 alineatele (1)-(4) din directiva menționată și de la articolul 62 din Regulamentul (CE) nr. 1107/2009.
   (2)   Prin derogare de la alineatul (1), pentru fiecare produs de protecție a plantelor autorizat care conține substanța S-acid abscisic fie ca substanță activă unică, fie ca una dintre mai multe substanțe active care au fost enumerate în anexa la Regulamentul de punere în aplicare (UE) nr. 540/2011 până la 30 iunie 2014, cel târziu, statele membre reevaluează produsul în conformitate cu principiile uniforme prevăzute la articolul 29 alineatul (6) din Regulamentul (CE) nr. 1107/2009, pe baza unui dosar care îndeplinește cerințele din anexa III la Directiva 91/414/CEE și ținând seama de coloana privind dispozițiile specifice din anexa I la prezentul regulament. Pe baza respectivei evaluări, statele membre stabilesc dacă produsul îndeplinește condițiile menționate la articolul 29 alineatul (1) din Regulamentul (CE) nr. 1107/2009.
   După stabilirea acestui fapt, statele membre:

               (a)

               în cazul unui produs care conține substanța S-acid abscisic ca substanță activă unică, dacă este necesar, modifică sau retrag autorizația până la 31 decembrie 2015, cel târziu; sau

               (b)

               în cazul unui produs care conține substanța S-acid abscisic ca una dintre mai multe substanțe active, modifică sau retrag autorizația, după caz, până la 31 decembrie 2015 sau până la data stabilită pentru o astfel de modificare sau retragere în actul sau actele care au adăugat substanța sau substanțele relevante în anexa I la Directiva 91/414/CEE sau care au autorizat substanța sau substanțele respective, fiind luată în considerare data care survine mai târziu.

         Articolul 3
   Modificări ale Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 4
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 iulie 2014.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 februarie 2014.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

      (3)  Decizia de punere în aplicare 2011/253/UE a Comisiei din 26 aprilie 2011 privind recunoașterea, în principiu, a integralității dosarului prezentat pentru examinare detaliată în vederea posibilei includeri a substanțelor metobromuron, S-acid abscisic, Bacillus amyloliquefaciens subsp. plantarum D747, Bacillus pumilus QST 2808 și Streptomyces lydicus WYEC 108 în anexa I la Directiva 91/414/CEE a Consiliului (JO L 106, 27.4.2011, p. 13).

      (4)  EFSA Journal 2013; 11(8):3341. Disponibil online la adresa: www.efsa.europa.eu

      (5)  Regulamentul (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (JO L 366, 15.12.1992, p. 10).

      (6)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (JO L 153, 11.6.2011, p. 1).

      ANEXA I

                  Denumire comună, numere de identificare

                  Denumire IUPAC

                  Puritate (1)

                  Data autorizării

                  Expirarea autorizării

                  Dispoziții specifice

                  S-acid abscisic
                  Nr. CAS 21293-29-8
                  Nr. CIPAC
                  nealocat

                  Acid (2Z,4E)-5-[(1S)-1-hidroxi-2,6,6-trimetil-4-oxociclohex-2-en-1-il]-3-metilpenta-2,4-dienoic
                  sau
                  acid (7E,9Z)-(6S)-6-hidroxi-3-oxo-11-apo-ε-caroten-11-oic

                  960 g/kg

                  1 iulie 2014

                  30 iunie 2024

                  Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține seama de concluziile din raportul de examinare a substanței S-acid abscisic, în special din apendicele I și II, în forma sa finalizată de Comitetul permanent pentru lanțul alimentar și sănătatea animală la data de 13 decembrie 2013.
                  În cadrul acestei evaluări generale, statele membre acordă o atenție deosebită protecției organismelor acvatice.
                  Condițiile de utilizare includ, după caz, măsuri de diminuare a riscurilor.

         (1)  Detalii suplimentare privind identitatea și specificațiile substanței active se găsesc în raportul de examinare.

      ANEXA II
      În partea B din anexa la Regulamentul de punere în aplicare (UE) nr. 540/2011 se adaugă următoarea rubrică:

                     Număr

                     Denumire comună, numere de identificare

                     Denumire IUPAC

                     Puritate (1)

                     Data autorizării

                     Expirarea autorizării

                     Dispoziții specifice

                     „65

                     S-acid abscisic
                     Nr. CAS
                     21293-29-8
                     Nr. CIPAC
                     nealocat

                     Acid (2Z,4E)-5-[(1S)-1-hidroxi-2,6,6-trimetil-4-oxociclohex-2-en-1-il]-3-metilpenta-2,4-dienoic
                     sau
                     acid (7E,9Z)-(6S)-6-hidroxi-3-oxo-11-apo-ε-caroten-11-oic

                     960 g/kg

                     1 iulie 2014

                     30 iunie 2024

                     Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține seama de concluziile din raportul de examinare a substanței S-acid abscisic, în special din apendicele I și II, în forma sa finalizată de Comitetul permanent pentru lanțul alimentar și sănătatea animală la data de 13 decembrie 2013.
                     În cadrul acestei evaluări generale, statele membre acordă o atenție deosebită protecției organismelor acvatice.
                     Condițiile de utilizare includ, după caz, măsuri de diminuare a riscurilor.”

         (1)  Detalii suplimentare privind identitatea și specificațiile substanței active se găsesc în raportul de examinare.


title: Regulamentul de punere în aplicare (UE) nr. 1177/2013 al Comisiei din 20 noiembrie 2013 de autorizare a substanței active spirotetramat în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei  Text cu relevanță pentru SEE

text:
               21.11.2013

               RO

               Jurnalul Oficial al Uniunii Europene

               L 312/28

      REGULAMENTUL DE PUNERE ÎN APLICARE (UE) NR. 1177/2013 AL COMISIEI

   din 20 noiembrie 2013
   de autorizare a substanței active spirotetramat în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) și articolul 78 alineatul (2),
   întrucât:

               (1)

               În conformitate cu articolul 80 alineatul (1) litera (a) din Regulamentul (CE) nr. 1107/2009, Directiva 91/414/CEE a Consiliului (2) se aplică, în ceea ce privește procedura și condițiile de autorizare, substanțelor active pentru care s-a adoptat o decizie în conformitate cu articolul 6 alineatul (3) din directiva respectivă înainte de 14 iunie 2011. Pentru spirotetramat, condițiile prevăzute la articolul 80 alineatul (1) litera (a) din Regulamentul (CE) nr. 1107/2009 sunt îndeplinite prin Decizia 2007/560/CE a Comisiei (3).

               (2)

               În conformitate cu articolul 6 alineatul (2) din Directiva 91/414/CEE, la 9 octombrie 2006, Austria primit din partea societății Bayer CropScience AG o cerere de includere a substanței active spirotetramat în anexa I la Directiva 91/414/CEE. Decizia 2007/560/CE a confirmat faptul că dosarul este „complet”, în sensul că se poate considera că îndeplinește, în principiu, cerințele privind datele și informațiile prevăzute în anexele II și III la Directiva 91/414/CEE.

               (3)

               Efectele acestei substanțe active asupra sănătății umane și animale și asupra mediului au fost evaluate în conformitate cu dispozițiile articolului 6 alineatele (2) și (4) din Directiva 91/414/CEE, pentru utilizările propuse de solicitant. La 5 mai 2008, statul membru raportor desemnat a prezentat un proiect de raport de evaluare.

               (4)

               Proiectul de raport de evaluare a fost examinat de statele membre și de Autoritatea Europeană pentru Siguranța Alimentară (denumită în continuare „autoritatea”). La 27 mai 2013, autoritatea a prezentat Comisiei concluzia sa cu privire la evaluarea riscului utilizării ca pesticid a substanței active spirotetramat (4). Proiectul de raport de evaluare și concluzia autorității au fost reexaminate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la 3 octombrie 2013 sub forma raportului de reexaminare al Comisiei privind substanța spirotetramat.

               (5)

               Din diversele examinări efectuate reiese că este de așteptat ca produsele de protecție a plantelor care conțin spirotetramat să îndeplinească, în general, cerințele prevăzute la articolul 5 alineatul (1) literele (a) și (b) și la articolul 5 alineatul (3) din Directiva 91/414/CEE, în special în ceea ce privește utilizarea examinată și prezentată în detaliu în raportul de reexaminare al Comisiei. Prin urmare, este adecvat ca substanța spirotetramat să fie aprobată.

               (6)

               Cu toate acestea, în conformitate cu articolul 13 alineatul (2) coroborat cu articolul 6 din Regulamentul (CE) nr. 1107/2009 și având în vedere datele științifice și tehnice actuale, este necesară includerea anumitor condiții și restricții. În special, este necesară solicitarea de informații de confirmare suplimentare.

               (7)

               Ar trebui prevăzută o perioadă rezonabilă de timp înainte de autorizare pentru a permite statelor membre și părților interesate să se pregătească în scopul îndeplinirii noilor cerințe care decurg din autorizarea menționată.

               (8)

               Fără a se aduce atingere obligațiilor prevăzute în Regulamentul (CE) nr. 1107/2009 ca urmare a aprobării, luând în considerare situația specifică creată de tranziția de la Directiva 91/414/CEE la Regulamentul (CE) nr. 1107/2009, ar trebui, cu toate acestea, să se aplice următoarele dispoziții. Statelor membre ar trebui să li se acorde o perioadă de șase luni după aprobare pentru a reexamina autorizațiile produselor de protecție a plantelor care conțin spirotetramat. După caz, statele membre ar trebui să modifice, să înlocuiască sau să retragă autorizațiile. Prin derogare de la termenul menționat anterior, ar trebui acordată o perioadă mai lungă pentru transmiterea și evaluarea dosarului complet menționat în anexa III la Directiva 91/414/CEE, pentru fiecare produs de protecție a plantelor și pentru fiecare utilizare preconizată, în conformitate cu principiile uniforme.

               (9)

               Experiența dobândită ca urmare a includerii în anexa I la Directiva 91/414/CEE a substanțelor active evaluate în cadrul Regulamentului (CEE) nr. 3600/92 al Comisiei (5) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, este necesar să se clarifice obligațiile statelor membre, în special obligația de a verifica dacă titularul unei autorizații demonstrează că are acces la un dosar care respectă cerințele din anexa II la directiva respectivă. Totuși, această clarificare nu impune nicio altă nouă obligație statelor membre sau titularilor de autorizații în raport cu directivele adoptate până în prezent de modificare a anexei I la directiva menționată anterior sau cu regulamentele de autorizare a substanțelor active.

               (10)

               În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei (6) ar trebui modificată în consecință.

               (11)

               Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Autorizarea substanței active
   Substanța activă spirotetramat, astfel cum se specifică în anexa I, se aprobă sub rezerva îndeplinirii condițiilor prevăzute în anexa respectivă.
   Articolul 2
   Reevaluarea produselor de protecție a plantelor
   (1)   În conformitate cu Regulamentul (CE) nr. 1107/2009, statele membre modifică sau retrag, după caz, autorizațiile existente pentru produsele de protecție a plantelor care conțin substanța activă spirotetramat, până la 31 octombrie 2014.
   Până la această dată, statele membre verifică în special dacă sunt respectate condițiile prevăzute în anexa I la prezentul regulament, cu excepția celor identificate în coloana privind dispozițiile specifice din anexa respectivă, precum și dacă titularul autorizației deține sau are acces la un dosar care îndeplinește cerințele din anexa II la Directiva 91/414/CEE în conformitate cu condițiile de la articolul 13 alineatele (1)-(4) din directiva menționată și de la articolul 62 din Regulamentul (CE) nr. 1107/2009.
   (2)   Prin derogare de la alineatul (1), pentru fiecare produs de protecție a plantelor autorizat care conține substanța spirotetramat fie ca substanță activă unică, fie ca una dintre substanțele active enumerate în anexa la Regulamentul de punere în aplicare (UE) nr. 540/2011 până la 30 aprilie 2014, cel târziu, statele membre reevaluează produsul în conformitate cu principiile uniforme prevăzute la articolul 29 alineatul (6) din Regulamentul (CE) nr. 1107/2009, pe baza unui dosar care îndeplinește cerințele din anexa III la Directiva 91/414/CEE și ținând seama de coloana privind dispozițiile specifice din anexa I la prezentul regulament. Pe baza respectivei evaluări, statele membre stabilesc dacă produsul îndeplinește condițiile menționate la articolul 29 alineatul (1) din Regulamentul (CE) nr. 1107/2009.
   În urma determinării respective, statele membre:

               (a)

               în cazul unui produs care conține spirotetramat ca substanță activă unică, modifică sau retrag autorizația, după caz, până la 31 octombrie 2015 cel târziu; sau

               (b)

               în cazul unui produs care conține spirotetramat ca una dintre substanțele active, modifică sau retrag autorizația, după caz, până la 31 octombrie 2015 sau până la data stabilită pentru o astfel de modificare sau retragere în actul sau actele respective prin care s-au adăugat substanța sau substanțele relevante în anexa I la Directiva 91/414/CEE sau prin care s-au autorizat substanța sau substanțele respective, aplicându-se data care survine mai târziu.

         Articolul 3
   Modificări ale Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 4
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 mai 2014.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 noiembrie 2013.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

      (3)  Decizia 2007/560/CE a Comisiei din 2 august 2007 de recunoaștere, în principiu, a conformității dosarelor transmise pentru examinare detaliată în vederea eventualei înscrieri a clorantraniliprolului, a heptamaloxiglucanului, a spirotetramatului și a virusului poliedrozei nucleare Helicoverpa armigera în anexa I la Directiva 91/414/CEE a Consiliului (JO L 213, 15.8.2007, p. 29).

      (4)  The EFSA Journal, (2013) 11(6):3243. Disponibil online: www.efsa.europa.eu

      (5)  Regulamentul (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (JO L 366, 15.12.1992, p. 10).

      (6)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (JO L 153, 11.6.2011, p. 1).

      ANEXA I

                  Denumire comună, Numere de identificare

                  Denumire IUPAC

                  Puritate (1)

                  Data autorizării

                  Expirarea autorizării

                  Dispoziții specifice

                  Spirotetramat
                  Nr. CAS 203313-25-1
                  Nr. CIPAC 795

                     cis-4-(etoxicarboniloxi)-8-metoxi-3-(2,5-xilil)-1-azaspiro[4.5]dec-3-en-2-onă

                  ≥ 970 g/kg

                  1 mai 2014

                  30 aprilie 2024

                  Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se vor lua în considerare concluziile din raportul de examinare privind substanța spirotetramat, în special apendicele I și II, în forma lor finalizată de către Comitetul permanent pentru lanțul alimentar și sănătatea animală la 3 octombrie 2013.
                  În cadrul acestei evaluări generale, statele membre acordă o atenție specială riscului pentru păsările insectivore.
                  Condițiile de utilizare includ, după caz, măsuri de diminuare a riscurilor.
                  Solicitantul prezintă Comisiei, statelor membre și autorității informații de confirmare în ceea ce privește efectele potențiale de perturbator endocrin la păsări și pești în termen de doi ani de la adoptarea orientărilor OCDE referitoare la testele privind perturbatorii endocrini sau a orientărilor convenite la nivel comunitar în materie de teste.

         (1)  Detalii suplimentare privind identitatea și specificațiile substanței active se găsesc în raportul de reexaminare.

      ANEXA II
      În partea B din anexa la Regulamentul de punere în aplicare (UE) nr. 540/2011 se adaugă următoarea rubrică:

                     Număr

                     Denumire comună, Numere de identificare

                     Denumire IUPAC

                     Puritate (1)

                     Data autorizării

                     Expirarea autorizării

                     Dispoziții specifice

                     „60

                     Spirotetramat
                     Nr. CAS 203313-25-1
                     Nr. CIPAC 795

                        cis-4-(etoxicarboniloxi)-8-metoxi-3-(2,5-xilil)-1-azaspiro[4.5]dec-3-en-2-onă

                     ≥ 970 g/kg

                     1 mai 2014

                     30 aprilie 2024

                     Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se vor lua în considerare concluziile din raportul de examinare privind substanța spirotetramat, în special apendicele I și II, în forma lor finalizată de către Comitetul permanent pentru lanțul alimentar și sănătatea animală la 3 octombrie 2013.
                     În cadrul acestei evaluări generale, statele membre acordă o atenție specială riscului pentru păsările insectivore.
                     Condițiile de utilizare includ, după caz, măsuri de diminuare a riscurilor.
                     Solicitantul prezintă Comisiei, statelor membre și autorității informații de confirmare în ceea ce privește efectele potențiale de perturbator endocrin la păsări și pești în termen de doi ani de la adoptarea orientărilor OCDE referitoare la testele privind perturbatorii endocrini sau a orientărilor convenite la nivel comunitar în materie de teste.”

         (1)  Detalii suplimentare privind identitatea și specificațiile substanței active se găsesc în raportul de reexaminare.


title: Regulamentul de punere în aplicare (UE) nr. 1334/2014 al Comisiei din 16 decembrie 2014 de aprobare a substanței active gama-cihalotrin, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, de modificare a anexei la Regulamentul de punere în aplicare (UE) nr. 540/2011 al Comisiei și de acordare a permisiunii statelor membre să extindă autorizațiile provizorii pentru substanța activă respectivă  Text cu relevanță pentru SEE

text:
               17.12.2014

               RO

               Jurnalul Oficial al Uniunii Europene

               L 360/1

         REGULAMENTUL DE PUNERE ÎN APLICARE (UE) NR. 1334/2014 AL COMISIEI
   din 16 decembrie 2014
   de aprobare a substanței active gama-cihalotrin, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, de modificare a anexei la Regulamentul de punere în aplicare (UE) nr. 540/2011 al Comisiei și de acordare a permisiunii statelor membre să extindă autorizațiile provizorii pentru substanța activă respectivă
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) și articolul 78 alineatul (2),
   întrucât:

               (1)

               În conformitate cu articolul 80 alineatul (1) litera (a) din Regulamentul (CE) nr. 1107/2009, Directiva 91/414/CEE a Consiliului (2) trebuie să se aplice, în ceea ce privește procedura și condițiile de aprobare, substanțelor active pentru care s-a adoptat o decizie în conformitate cu articolul 6 alineatul (3) din directiva respectivă înainte de 14 iunie 2011. Pentru gama-cihalotrin, condițiile specificate la articolul 80 alineatul (1) litera (a) din Regulamentul (CE) nr. 1107/2009 sunt îndeplinite prin Decizia 2004/686/CE a Comisiei (3).

               (2)

               În conformitate cu articolul 6 alineatul (2) din Directiva 91/414/CEE, Regatul Unit a primit, la 4 noiembrie 2003, o cerere din partea Cheminova A/S de înscriere a substanței active gama-cihalotrin în anexa I la Directiva 91/414/CEE. Decizia 2004/686/CE a confirmat faptul că dosarul era „complet”, în sensul că se putea considera că îndeplinește, în principiu, cerințele privind datele și informațiile prevăzute în anexele II și III la Directiva 91/414/CEE.

               (3)

               Au fost evaluate efectele acestei substanțe active asupra sănătății umane și animale și asupra mediului, în conformitate cu dispozițiile articolului 6 alineatele (2) și (4) din Directiva 91/414/CEE, pentru utilizările propuse de solicitant. La data de 25 ianuarie 2008, statul membru raportor desemnat, Regatul Unit, a transmis un proiect de raport de evaluare. În conformitate cu articolul 11 alineatul (6) din Regulamentul (UE) nr. 188/2011 al Comisiei (4), solicitantului i s-au cerut informații suplimentare. Evaluarea datelor suplimentare, realizată de Regatul Unit, a fost prezentată sub forma unor documente adiționale la proiectul de raport de evaluare la 13 septembrie 2012.

               (4)

               Proiectul de raport de evaluare a fost reexaminat de statele membre și de Autoritatea Europeană pentru Siguranța Alimentară (denumită în continuare „autoritatea”). La data de 4 februarie 2014, autoritatea a prezentat Comisiei concluzia sa cu privire la evaluarea riscului utilizării ca pesticid a substanței active gama-cihalotrin (5). Proiectul de raport de evaluare și concluzia autorității au fost reexaminate de statele membre și de Comisie în cadrul Comitetului permanent pentru plante, animale, produse alimentare și hrană pentru animale, ceea ce s-a finalizat, la 10 octombrie 2014, cu emiterea raportului de reexaminare al Comisiei privind substanța gama-cihalotrin.

               (5)

               Din diversele examinări efectuate reiese că este de așteptat ca produsele de protecție a plantelor care conțin gama-cihalotrin să îndeplinească, în general, cerințele prevăzute la articolul 5 alineatul (1) literele (a) și (b) și la articolul 5 alineatul (3) din Directiva 91/414/CEE, în special în ceea ce privește utilizările examinate și detaliate în raportul de reexaminare al Comisiei. Prin urmare, este oportun să se aprobe substanța gama-cihalotrin.

               (6)

               În conformitate cu articolul 13 alineatul (2) coroborat cu articolul 6 din Regulamentul (CE) nr. 1107/2009 și având în vedere cunoștințele științifice și tehnice actuale, este însă necesar să se includă anumite condiții și restricții. În special, este necesar să fie solicitate informații de confirmare suplimentare.

               (7)

               Ar trebui prevăzută o perioadă rezonabilă de timp înainte de aprobare pentru a se permite statelor membre și părților interesate să se pregătească să îndeplinească noile cerințe care decurg din aprobarea menționată.

               (8)

               Fără a aduce atingere obligațiilor prevăzute în Regulamentul (CE) nr. 1107/2009 ca urmare a aprobării, ținând seama de situația specifică creată de trecerea de la Directiva 91/414/CEE la Regulamentul (CE) nr. 1107/2009, ar trebui, cu toate acestea, să se aplice dispozițiile de mai jos. Statelor membre ar trebui să li se acorde o perioadă de șase luni după aprobare pentru a reexamina autorizațiile produselor de protecție a plantelor care conțin gama-cihalotrin. După caz, statele membre ar trebui să modifice, să înlocuiască sau să retragă autorizații. Prin derogare de la termenul respectiv, ar trebui acordată o perioadă mai lungă pentru transmiterea și evaluarea dosarului complet menționat în anexa III la Directiva 91/414/CEE, pentru fiecare produs de protecție a plantelor și pentru fiecare utilizare preconizată, în conformitate cu principiile uniforme.

               (9)

               Experiența dobândită ca urmare a includerii în anexa I la Directiva 91/414/CEE a substanțelor active evaluate în cadrul Regulamentului (CEE) nr. 3600/92 al Comisiei (6) a arătat că pot apărea dificultăți în interpretarea obligațiilor titularilor autorizațiilor existente în ceea ce privește accesul la informații. Prin urmare, pentru a se evita noi dificultăți, este necesar să se clarifice obligațiile statelor membre, în special aceea de a controla că titularul unei autorizații poate dovedi că are acces la un dosar care respectă cerințele din anexa II la directiva respectivă. Această clarificare nu impune însă nicio altă nouă obligație statelor membre sau titularilor de autorizații în raport cu directivele adoptate până în prezent de modificare a anexei I la directiva menționată anterior sau cu regulamentele de aprobare a substanțelor active.

               (10)

               În conformitate cu articolul 13 alineatul (4) din Regulamentul (CE) nr. 1107/2009, anexa la Regulamentul de punere în aplicare (UE) nr. 540/2011 al Comisiei (7) ar trebui modificată în consecință.

               (11)

               Este, de asemenea, oportun să se permită statelor membre să prelungească autorizațiile provizorii acordate pentru produsele de protecție a plantelor care conțin gama-cihalotrin în scopul de a le oferi timpul necesar pentru a-și îndeplini obligațiile prevăzute în prezentul regulament în ceea ce privește respectivele autorizații provizorii.

               (12)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Aprobarea substanței active
   Se aprobă substanța activă gama-cihalotrin, cu specificațiile din anexa I, în condițiile stabilite în anexa respectivă.
   Articolul 2
   Reevaluarea produselor de protecție a plantelor
   (1)   Atunci când este necesar, statele membre modifică sau retrag, în conformitate cu Regulamentul (CE) nr. 1107/2009, până la 30 septembrie 2015, autorizațiile existente pentru produsele de protecție a plantelor care conțin gama-cihalotrin ca substanță activă.
   Până la data menționată, statele membre verifică în special dacă sunt respectate condițiile din anexa I la prezentul regulament, cu excepția celor menționate în coloana privind dispozițiile specifice din anexa respectivă, precum și dacă titularul autorizației deține sau are acces la un dosar care îndeplinește cerințele din anexa II la Directiva 91/414/CEE în conformitate cu condițiile de la articolul 13 alineatele (1)-(4) din directiva menționată și de la articolul 62 din Regulamentul (CE) nr. 1107/2009.
   (2)   Prin derogare de la alineatul (1), pentru fiecare produs de protecție a plantelor autorizat care conține gama-cihalotrin fie ca substanță activă unică, fie ca una dintre mai multe substanțe active, toate enumerate în anexa la Regulamentul de punere în aplicare (UE) nr. 540/2011 până la 31 martie 2015 cel târziu, statele membre reevaluează produsul în conformitate cu principiile uniforme menționate la articolul 29 alineatul (6) din Regulamentul (CE) nr. 1107/2009, pe baza unui dosar care îndeplinește cerințele din anexa III la Directiva 91/414/CEE și ținând seama de coloana privind dispozițiile specifice din anexa I la prezentul regulament. Pe baza respectivei evaluări, statele membre stabilesc dacă produsul îndeplinește condițiile menționate la articolul 29 alineatul (1) din Regulamentul (CE) nr. 1107/2009.
   După stabilirea acestui fapt, statele membre:

               (a)

               în cazul unui produs care conține gama-cihalotrin ca substanță activă unică, modifică sau retrag autorizația, atunci când este necesar, până cel târziu la 30 septembrie 2016; sau

               (b)

               în cazul unui produs care conține gama-cihalotrin ca una dintre mai multe substanțe active, modifică sau retrag autorizația, atunci când este necesar, până la 30 septembrie 2016 sau până la data stabilită pentru o astfel de modificare sau retragere în actul sau actele care au adăugat substanța sau substanțele relevante în anexa I la Directiva 91/414/CEE sau care au aprobat substanța sau substanțele respective, dacă această din urmă dată este ulterioară celei dintâi.

         Articolul 3
   Modificări ale Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 4
   Prelungirea autorizațiilor provizorii existente
   Statele membre pot prelungi autorizațiile provizorii existente pentru produsele de protecție a plantelor care conțin gama-cihalotrin pentru o perioadă care se încheie cel târziu la 30 septembrie 2016.
   Articolul 5
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Prezentul regulament se aplică de la 1 aprilie 2015.
   Cu toate acestea, articolul 4 se aplică de la data intrării în vigoare a prezentului regulament.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 decembrie 2014.

            Pentru Comisie

            Președintele

         Jean-Claude JUNCKER

      (1)  JO L 309, 24.11.2009, p. 1.

      (2)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

      (3)  Decizia 2004/686/CE a Comisiei din 29 septembrie 2004 de recunoaștere în principiu a conformității dosarelor transmise pentru examinare detaliată în vederea înscrierii eventuale a substanțelor proquinazid, IKI-220 (flonicamid) și gama-cihalotrin în anexa I la Directiva 91/414/CEE a Consiliului (JO L 313, 12.10.2004, p. 21).

      (4)  Regulamentul (UE) nr. 188/2011 al Comisiei din 25 februarie 2011 de stabilire a normelor detaliate de punere în aplicare a Directivei 91/414/CEE a Consiliului în ceea ce privește procedura de evaluare a substanțelor active care nu existau pe piață la doi ani de la data notificării directivei menționate (JO L 53, 26.2.2011, p. 51).

      (5)  Autoritatea Europeană pentru Siguranța Alimentară, 2014. Conclusion on the peer review of the pesticide risk assessment of the active substance gamma-cyhalothrin (Concluzia reexaminării inter pares a riscului utilizării ca pesticid a substanței active gama-cihalotrin). EFSA Journal 2014;12(2):3560, 93 pp. doi:10.2903/j.efsa.2014.3560.

      (6)  Regulamentul (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (JO L 366, 15.12.1992, p. 10).

      (7)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (JO L 153, 11.6.2011, p. 1).

      ANEXA I

                  Denumire comună, numere de identificare

                  Denumire IUPAC

                  Puritate (1)

                  Data aprobării

                  Expirarea aprobării

                  Dispoziții specifice

                  Gama-cihalotrin
                  Nr. CAS 76703-62-3
                  Nr. CIPAC 768

                  (S)-α-ciano-3-fenoxibenzil (1R,3R)-3-[(Z)-2-cloro-3,3,3-trifluoropropenil]-2,2-dimetilciclopropanecarboxilat sau
                  (S)-α-ciano-3-fenoxibenzil (1R)-cis-3-[(Z)-2-cloro-3,3,3-trifluoropropenil]-2,2-dimetilciclopropanecarboxilat

                  ≥ 980 g/kg

                  1 aprilie 2015

                  31 martie 2025

                  Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține cont de concluziile raportului de reexaminare privind substanța gama-cihalotrin, în special de apendicele I și II, astfel cum au fost definitivate în cadrul Comitetului permanent pentru plante, animale, produse alimentare și hrană pentru animale la 10 octombrie 2014.
                  În cadrul acestei evaluări generale, statele membre acordă o atenție deosebită:

                              (a)

                              siguranței operatorilor și a lucrătorilor;

                              (b)

                              riscului pentru organismele acvatice.

                        Condițiile de utilizare includ, atunci când este cazul, măsuri de atenuare a riscurilor.
                  Solicitantul transmite informații de confirmare privind:

                              1.

                              metodele analitice pentru monitorizarea reziduurilor în lichidele corporale, în țesuturi și în componentele de bază ale mediului;

                              2.

                              profilul de toxicitate al metaboliților CPCA, PBA și PBA(OH);

                              3.

                              riscul pe termen lung pentru mamiferele sălbatice;

                              4.

                              potențialul de bioamplificare în lanțurile alimentare terestre și acvatice.

                        Solicitantul transmite informațiile relevante Comisiei, statelor membre și autorității până la 31 martie 2017.

         (1)  Detalii suplimentare privind identitatea și specificațiile substanței active se găsesc în raportul de reexaminare.

      ANEXA II
      În partea B din anexa la Regulamentul de punere în aplicare (UE) nr. 540/2011 se adaugă următoarea rubrică:

                     Număr

                     Denumire comună, numere de identificare

                     Denumire IUPAC

                     Puritate (1)

                     Data aprobării

                     Expirarea aprobării

                     Dispoziții specifice

                     „82

                     Gama-cihalotrin
                     Nr. CAS 76703-62-3
                     Nr. CIPAC 768

                     (S)-α-ciano-3-fenoxibenzil (1R,3R)-3-[(Z)-2-cloro-3,3,3-trifluoropropenil]-2,2-dimetilciclopropanecarboxilat sau
                     (S)-α-ciano-3-fenoxibenzil (1R)-cis-3-[(Z)-2-cloro-3,3,3-trifluoropropenil]-2,2-dimetilciclopropanecarboxilat

                     ≥ 980 g/kg

                     1 aprilie 2015

                     31 martie 2025

                     Pentru punerea în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține seama de concluziile raportului de reexaminare privind substanța gama-cihalotrin, în special de apendicele I și II, astfel cum au fost definitivate în cadrul Comitetului permanent pentru plante, animale, produse alimentare și hrană pentru animale la 10 octombrie 2014.
                     În cadrul acestei evaluări generale, statele membre acordă o atenție deosebită:

                                 (a)

                                 siguranței operatorilor și a lucrătorilor;

                                 (b)

                                 riscului pentru organismele acvatice.

                           Condițiile de utilizare includ, atunci când este cazul, măsuri de atenuare a riscurilor.
                     Solicitantul transmite informații de confirmare privind:

                                 1.

                                 metodele analitice pentru monitorizarea reziduurilor în lichidele corporale, în țesuturi și în componentele de bază ale mediului;

                                 2.

                                 profilul de toxicitate al metaboliților CPCA, PBA și PBA(OH);

                                 3.

                                 riscul pe termen lung pentru mamiferele sălbatice;

                                 4.

                                 potențialul de bioamplificare în lanțurile alimentare terestre și acvatice.

                           Solicitantul transmite aceste informații Comisiei, statelor membre și autorității până la 31 martie 2017.”

         (1)  Detalii suplimentare privind identitatea și specificațiile substanței active se găsesc în raportul de reexaminare.